NaiveNeuron/SloPal huggingface dataset:
P. Hrušovský, predseda NR SR: (2004-03-17):
(Hlasovanie.) 123 prítomných, 36 za návrh, 3 proti, 84 sa zdržalo. Konštatujem, že návrh sme neschválili. Ďalší návrh.
Pčolinský, Peter, podpredseda NR SR (2022-12-07):
Pani poslankyňa Marcinková.
Golian, Ján, poslanec NR SR (2011-09-07):
Ďakujem za slovo. Pani kolegyňa, pretože vás poznám už z minulého volebného obdobia, zostal som na začiatku trošku prekvapený, že ste sa chceli postaviť k riešeniu tohto problému vecne. Ale už vo svojej druhej časti vystúpenia ste to obrátili vyslovene do politickej roviny, čo ma trošku mrzí, i keď uznávať, že táto snemovňa je priestor na to, kde sa majú vymieňať aj politické názory. K tej vecnej stránke chcem povedať, že napr. niektorí starostovia najmä v menších obciach a tam, kde teda sú kľúčoví podnikatelia z oblasti poľnohospodárstva, mali tým, keď mali 40-násobok možnosť zvyšovať daň, veľký priestor na to, že sa vedeli dohodnúť, pretože vieme, ako fungujú tie obecné zastupiteľstvá a akí sú, tým nechcem generalizovať, niektorí poslanci, vytváral sa veľký priestor na to, že mohli úplne ľahko zlikvidovať toho, kto napr. aj dobre pracoval. Tak mu jednoducho zvýšili daň, a to tak významným spôsobom, že ten to nedokázal prežiť. Práve tento návrh zákona sa snaží riešiť aj túto oblasť, aby sa znížil tento priestor. Viete, a nepáčia sa mi prirovnania, že to vytvárali ľudia od lesa, ako keby les bol niečím urážlivým. Les je vysoko organizované biologické spoločenstvo. A ponižovať to na úroveň, že to robili ľudia od lesa, považujem za nedôstojné. Rovnako aj zákazka na tlačivá. To hádam nepatrí na túto pôdu. Ďakujem.
Kvorka, Ján, poslanec NR SR (2016-11-29):
Pán predsedajúci, ja som požiadal o vyňatie bodu 8 spoločnej správy na osobitné hlasovanie vzhľadom na to, že môj vylepšujúci pozmeňujúci návrh rieši problematiku komplexnejšie. Prosím, dajte hlasovať o bode 8 spoločnej správy.
Zajac, Pavol, poslanec NR SR (2015-03-20):
Vážený pán kolega Vašečka, vo svojom vystúpení ste hovorili o tom, ako vláda SMER-u v roku 2012 dvihla všetky správne poplatky. Ja k tomu pridávam, že vládna strana SMER v roku 2012 zdvihla dane pre všetkých zamestnávateľov na Slovensku, tak isto dvihla dane a odvody pre všetkých živnostníkov na Slovensku a plus k tomu ešte zvýšila všetky správne poplatky nielen za evidenciu áut, ale od podpisu u notára až po napríklad tieto poplatky za evidenciu áut alebo poplatky za stavebné povolenie, atď., atď. A tieto správne poplatky ona, ako ste správne povedali, dvihla niekoľkonásobne. Nie o nejaké percentá, nie o 10, o 20 %, ale niekoľkonásobne. Vy ste povedali, že päťnásobne. Sú tam správne poplatky, ktoré sú viac ako päťnásobne. Ja som tam videl poplatky, ktoré boli zvýšené desaťnásobne. A preto som presvedčený aj ja o tom, že ak vládna strana SMER, jej vládni poslanci chcú aspoň trošku dobrej vôle ukázať, že sú sociálna demokracia, že im záleží na prorodinnej politike štátu, tak v tejto drobnej vašej novele vás podporia, lebo poslanci za KDH váš návrh samozrejme, že podporia a sme presvedčení o tom, že sú to len drobné teda príjmy, o ktoré štát príde z pohľadu štátneho rozpočtu, ale na druhej strane vláda, vládni poslanci by ukázali, že im záleží na prorodinnej politike, na pomoci rodinám, ktoré majú viacej detí a na tom by nám malo všetkým záležať.
Šimko, Igor, poslanec NR SR (2023-11-23):
230. Ďakujem pekne. Pán minister Kaliňák na začiatku povedal veľmi zaujímavú konštrukciu a ja by som na základe toho chcel prehovoriť k politickému orgánu Progresívne Slovensko. Ja som si tu všimol taký nešvár, že teda prvá schôdza na odvolávanie, a teraz mi je úprimne ľúto pána podpredsedu parlamentu Šimečku a predsedu strany, že naletel tomu kútu hanby za nimi, zla a rozkrádania Slovenska, že sa nechali vtiahnuť do tohto, čo tu nastalo, pretože nie ich zavinením dnes sú tu nejaké pochybnosti, informácie a rôzne, rôzne veci, ktoré v médiách prebiehajú, a rozhodnutia súdov a práve kvôli tomu dnes bolo zvolané aj toto odvolávanie. Len pre budúcnosť, je také politické porekadlo, že keď chceš urobiť niekomu zle, tak tie kýble špiny sa nosia cudzími rukami. Tak dnes, bohužiaľ, ste na to boli zneužití. Pekný večer. (Potlesk.)
Pročko, Jozef, poslanec NR SR (2022-03-23):
No ja si myslím, že budem hovoriť aj za mojich kolegov, za veľa mojich kolegov z OĽANO, ktorí sme prišli sem preto, aby sa naozaj do funkcií nevracali ľudia, ktorí mali možnosť zasiahnuť, ktorí mali možnosť ovplyvniť veci, ktorí mali možnosť poukázať na to, čo sa deje, a neurobili tak. Ja tomu neverím, že asistent pána poslanca nevedel o alobale, nevedel o veciach, ktoré sa diali. A práve preto ja nebudem hlasovať za neho a už len preto, pretože vy, pán Takáč, ho tak verejne obhajujete. A súhlasím, čo bolo pred chvíľou povedané, ja mám tiež veľmi veľa priateľov v Prievidzi a v okolí a tiež mám informácie, kto bol pán Jánoš a čo sa okolo neho dialo. Takže vy, pán Takáč, keď obhajujete niekoho, mne hneď začne zvoniť kontrolka a poviem si, hop, dávaj si pozor. Ďakujem pekne.
Jurinová, Erika, podpredsedníčka NR SR (2015-02-12):
Ďakujem pekne, pán poslanec. Na vaše vystúpenie sú tri faktické poznámky. Uzatváram možnosť prihlásiť sa s faktickou poznámkou. Pán poslanec Martvoň, nech sa páči.
Šeliga, Juraj, podpredseda NR SR (2020-04-22):
Pán poslanec Krajčír, nech sa páči.
Bugár, Béla, podpredseda NR SR (2017-10-11):
Pán poslanec, chcem sa opýtať, bolo len 1 až 13 bodov v spoločnej správe?
Paška Pavol, predseda NR SR (2013-01-31):
Hlasujeme. (Hlasovanie.) 138 prítomných, 49 za, 76 proti, 13 sa zdržalo. Tento návrh sme neschválili.
Zmajkovičová, Renáta, podpredsedníčka NR SR (2013-09-24):
Pán poslanec, je 17.01, neviem, či budete ešte dlhšie uvádzať. Preruším rokovanie.
Bugár, Béla, podpredseda NR SR (2018-10-23):
Nech sa páči, prezentujme sa a hlasujme. (Hlasovanie.) Prítomných 145, za 129, zdržalo sa 15 poslancov, 1 nehlasoval. Návrh bol schválený. Nech sa páči, výbory.
Dubovcová, Jana, poslankyňa NR SR (2011-09-07):
V rozprave vystúpili traja poslanci. V rozprave bol predložený jeden procedurálny pozmeňujúci návrh, pani poslankyňa Laššáková ho predložila a pán poslanec Madej sa k nemu pripojil. Bol to návrh nepokračovať v rokovaní o predloženej novele zákona. Prosím, pán predsedajúci, aby ste dali o tomto procedurálnom návrhu hlasovať.
M. Hort, podpredseda NR SR: (2007-10-23):
Teraz pristúpime k ďalšiemu bodu schváleného programu, ktorým je bod číslo..., prepáčte chvíľočku, áno, ktorým je bod č. 51. Je to druhé čítanie o vládnom návrhu  zákona,   ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov a ktorým sa menia a dopĺňajú niektoré zákony . Vládny návrh zákona ste dostali pred prvým čítaním ako tlač 356 a spoločnú správu výborov máte ako tlač  356a. Vládny návrh zákona opäť odôvodní pán minister obrany Slovenskej republiky pán František Kašický. Opäť ho prosím, aby sa ujal slova. Nech sa páči. F. Kašický, minister obrany SR: Vážený pán predsedajúci, vážené panie poslankyne, vážení páni poslanci, cieľom vládneho návrhu zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov a ktorým sa menia a dopĺňajú niektoré zákony je upraviť platný zákon o brannej povinnosti tak, aby upravoval aj výkon mimoriadnej služby v období krízovej situácie. Návrhom   zákona   sa    realizuje čl. I ods. 7 ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu. Navrhuje sa upraviť výkon mimoriadnej služby v období krízovej situácie profesionálnym vojakom, zálohám a odvedeným registrovaným občanom. Novým spôsobom sa navrhuje vymedziť niektoré pojmy súvisiace s problematikou  mimoriadnej služby a tiež upraviť odmeňovanie vojakov mimoriadnej služby, ich nároky po skončení výkonu mimoriadnej služby alebo nároky pozostalých po nich. Novela zákona  o brannej povinnosti má takisto za cieľ upraviť aj niektoré ďalšie inštitúty platného znenia zákona, napríklad vznik brannej povinnosti dňom prijatia do štátnej služby profesionálneho vojaka a takisto spôsob späť vzatia dobrovoľného prevzatia brannej povinnosti. Je potrebné upozorniť aj na to, že v nadväznosti na úpravu výkonu mimoriadnej služby bolo nevyhnutné novelizovať aj ďalšie predpisy upravujúce zdravotné poistenie a alternatívnu službu. S pozmeňujúcimi návrhmi obsiahnutými v spoločnej správe výborov súhlasím. Vážený pán predsedajúci, vážené pani poslankyne, vážení páni poslanci, prosím vás, aby ste predložený vládny návrh zákona schválili a týmto vás žiadam aj o jeho podporu. Ďakujem vám pekne.
E. Vestenický, poslanec: (2010-02-12):
Povedal by som, malé dieťatko, keď sa pokaká a matka ho ide prebaliť, kričí, vreští, trepe sa, lebo mu je to proti vôli, matka na ňom pácha násilie. Keď ho ale umyje, prebalí, usmieva sa a pokojne, pán Abrhan, spinká. Matka použila násilie. K jeho dobru. Povedal by som, ak nezasadíš, tak nevyklíči ani obilie, ale ani nenávisť, ani vlastenec. Tak sa v tomto duchu treba činiť. Treba pochopiť súvislosti, treba hľadať fakty o minulosti a treba prijať zákon o Slovenskom historickom ústave v Ríme. Ja dúfam, že vy aj vaši kolegovia v týchto snahách o podporu tohto vynikajúceho zákona vydržíte. Treba ale aj študentom povedať, úprimným študentom, aby nehádzali vajíčka do profesora Rydla za jeho vlastenecký postoj, keď sú až takí vynikajúco vlasteneckí. A odkázal by som zase: Beda vám, farizeji zákonníci, pokrytci, že vás tá zem slovenská ešte nosí! Ďakujem. (Potlesk.)
P. Farkas, poslanec: (2001-12-13):
J. Migaš, predseda NR SR: Hlasujeme o druhom pozmeňujúcom návrhu pána poslanca Farkasa. Upokojte sa, hlasujeme. (Hlasovanie.) Prítomných je 100 poslancov, za 88, proti 1, zdržalo sa 7, nehlasovali 4. Druhý pozmeňujúci návrh sme schválili. Ďalej.
P. Hrušovský, predseda NR SR: (2004-10-28):
Teraz poprosím pána podpredsedu vlády a ministra financií Mikloša, aby odpovedal na otázku tej istej pani poslankyne, ktorá sa vás pýta: „Veľmi by chýbalo štátnemu rozpočtu 140 mil. Sk pre prvonarodené deti?“
Susko, Boris, poslanec NR SR (2012-10-29):
Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Kéry, Marián, poslanec NR SR (2016-06-14):
Vážený pán predsedajúci, dajte, prosím, hlasovať o uznesení, ktorým Národná rada Slovenskej republiky podľa čl. 86 písm. d) Ústavy Slovenskej republiky vyslovuje s protokolom súhlas.
Figeľ, Ján, podpredseda NR SR (2015-09-16):
Nech sa páči, Štefan Kuffa.
K. Tóthová, poslankyňa: (2005-11-09):
Chcem vyjadriť nespokojnosť s odpoveďou na moju interpeláciu pána ministra kultúry, kde som interpelovala situáciu v Malackách, kaštieľa, ktorý je národnou kultúrnou pamiatkou. Odpoveď bola všeobecná. Bolo v ňom uvedené len to, čo je známe, to znamená informácie, ktoré už prebehli tlačou. Preto ho budem interpelovať opätovne, pokiaľ sa budú podávať nové interpelácie. Ďakujem za pozornosť.
P. Paška, predseda NR SR: (2009-04-21):
Otváram rozpravu. Písomnú prihlášku nemám. Pýtam sa, kolegyne, kolegovia, či má niekto záujem vystúpiť v rozprave. Nech sa páči, pani poslankyňa Rosová. Končím možnosť sa prihlásiť do rozpravy. Nech sa páči, máte slovo.
Šuca, Peter, poslanec NR SR (2015-09-17):
Ďakujem za slovo, pani predsedajúca. Vážený a ctený pán poslanec Hlina, vaša arogancia a drzosť nemá hraníc, to sa stupňuje pri každom vašom diskusnom príspevku, pri každej vašej faktickej poznámke. Viete, čo je absurdita? Absurdita je to, že hodnotíte ošatenie, oblečenie svojho kolegu z Národnej rady. Viete čo je absurdita? Absurdita je to, že vy si dovolíte hodnotiť odbornosť diskusných príspevkov pána doktora Číža. Aby bolo jasné, pri odborných vystúpeniach pána Číža nesiahate pánovi Čížovi po články prstov, pán kolega. Neviete, o čom rozprávate, nemáte šajnu, o čom rozprávate. Vystúpite k zákonu a k zákonu ste nepodali pol slova. Zobrali ste do úst popradské letisko, chlapcov z J&T. Máte predstavu, čo je popradské letisko za firmu? Je to akciová spoločnosť, kde má 98 % účasti štát. Nemáte predstavu, čo rozprávate. Viete, kde sa lieta z popradského letiska, viete, čo robia na popradskom letisku? Prosím vás, počúvajte sa, čo rozprávate, netárajte, nemá to zmysel. Ďakujem.
Pellegrini, Peter, predseda NR SR (2014-11-26):
Poprosím o kľud v rokovacej sále, aby sme sa počuli.
Kamenický, Ladislav, poslanec NR SR (2013-12-06):
Ďakujem. Najprv by som sa vyjadril, pán Solymos ohľadne toho, že vláda nešetrí, oproti rozpočtu 2013 máme výdavky nižšie o 0,3 % HDP, stačí si to pozrieť. Deficit znižujeme oproti pôvodnému návrhu z 2,83 na 2,64 %. Urobili sme to my, nepotrebovali sme k tomu žiadne impulzy. Ďalšia vec. Spomínali ste rezervy. Máme vytvorenú rezervu 250 mil., že sú nedostatočné, 250 mil. z výberu DPH. A takisto ste spomínali, že nedáme na platy. Takisto máme vytvorenú rezervu 68 mil. na platy zamestnancov štátnej a verejnej správy mimo školstva. To, čo sa podarilo vybrať naviac v roku 2013 na dani z pridanej hodnoty, nám umožnilo pridať 30 mil. napríklad školstvu, sociálnym službám 10 mil. Takisto sme doplnili v podstate programy na výstavbu diaľnic a rýchlostných ciest, ktoré sú prioritou, 91 mil. Pridali sme Slovenskej akadémii vied a podobne. Čiže tieto peniaze, myslím, sú dobré využité. A čo sa týka eurofondov, absolútne nesúhlasím s tézou, že nebudeme čerpať eurofondy a ušetríme na spolufinancovaní. Sme to my, ktorí sme vybavili v podstate predĺženie lehoty čerpania eurofondov, a budúci rok by mali byť nachystané projekty, ktoré by nám teda mali umožniť do roku 2016 vyčerpať až 100 % eurofondov. Ďakujem pekne.
Glváč, Martin, podpredseda NR SR (2016-06-21):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Eugenovi Jurzycovi. Nech sa páči, pán poslanec.
Jurinová, Erika, podpredsedníčka NR SR (2015-09-16):
Dávam slovo nasledujúcemu prihlásenému rečníkovi pánovi poslancovi, predsedovi výboru Madejovi.
Hrnčiar, Andrej, podpredseda NR SR (2018-05-16):
Vážené pani poslankyne, vážení páni poslanci, otváram piaty rokovací deň 31. schôdze Národnej rady Slovenskej republiky. Na dnešnom rokovacom dni o ospravedlnenie nepožiadal žiadny poslanec. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 944, návrh na jeho pridelenie na prerokovanie výborom je v rozhodnutí č. 995. Prosím podpredsedu vlády a ministra financií Slovenskej republiky Petra Kažimíra, aby vládny návrh zákona uviedol.
Zmajkovičová, Renáta, podpredsedníčka NR SR (2013-04-16):
Ďalším ústne prihláseným je pán poslanec Mihál, nech sa páči.
J. Brocka, poslanec: (2006-02-03):
Z rokovania výborov, osobitne z rokovania výboru pre ľudské práva, národnosti a postavenie žien vyplynul aj jeden návrh a to je návrh uznesenia, kde Národná rada Slovenskej republiky žiada vládu Slovenskej republiky, aby spolupracovala s príslušnými výbormi Národnej rady pri riešení inštitucionálneho zabezpečenia ochrany práv detí. Návrh uznesenia Národnej rady máte všetci v prílohe spoločnej správy. Pán podpredseda, môžete otvoriť rozpravu.
Mihál, Jozef, poslanec NR SR (2016-09-21):
Ďakujem. Ďakujem za podporné slová. Keď sme pri návrhoch na zavedenie dane z pohybu v parku alebo za používanie lyžiarskeho výstroja, tak sme tomu veľmi blízko. Sme tomu veľmi blízko, pretože ak som na jednej strane chválil vládu za tento krok pri paušálnych výdavkoch, na druhej strane by som mohol pokračovať kritikou, pretože cez vládu dnes prešiel návrh na zavedenie dane z poistného. To znamená, občan, ktorý si platí poistku zo svojho, na svoj dom, byt, majetok alebo povedzme havarijné poistenie auta, tak minister financií Kažimír presadil 8-percentnú daň z vybraného poistného. Čiže keď povedzme zaplatím 100 eur ako poistku bytu, tak 8 eur z toho pôjde do kasy ministra financií, čo, samozrejme, sa premietne do zvýšenia sumy, ktorú vlastne bude odo mňa tá poisťovňa žiadať. Čiže nebudem platiť 100, ale budem platiť 110 a z toho 8 % pôjde do kasy ministra financií. Čiže k dani z pohybu v lese alebo parku sme sa zatiaľ nedopracovali, to príde možno o rok, o dva. Ale máme tu napríklad daň z neživotného poistenia, ktorá je krutou realitou, krutou realitou, a to je skutočne smutné.
Novotný, Viliam, poslanec NR SR (2011-02-01):
Ďakujem pekne všetkým, ktorí na mňa reagovali. Chcem sa poďakovať aj za podporné stanovisko pána poslanca Osuského a pána poslanca Kalista. Pani poslankyni Sabolovej chcem povedať len toľko, že preto som sa v rozhodujúcej časti svojho vystúpenia venoval časti týkajúcej sa zákona o lieku, pretože práve to bol dôvod, prečo pán prezident vrátil tento zákon, tak cítil som potrebu to možno vysvetliť tu v pléne aj pre tých kolegov, ktorí mali ešte trochu nejasnosti a boli trošku zavádzaní niektorými názormi a, nazvem to, aj na verejnosti diskutovanými postojmi Slovenskej lekárnickej komory. Chcem ale povedať, že diskutujeme síce o zákone o zdravotných poisťovniach, ktorý sa ale volá, že o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov, a v čl. 5 tohto vládneho návrhu zákona, pôvodom je novelizovaný zákon č. 140/1998 Z. z. o liekoch, o zdravotníckych pomôckach, preto som podal pozmeňujúci návrh. Znie to trošku čudne, že pozmeňujúci návrh do zákona o liekoch, v zákone o zdravotných poisťovniach, ale tento zákon sa volá aj o zmene a doplnení ostatných zákonov, napr. aj zákona o lieku. A čo sa týka pani poslankyne Gibalovej, takisto ďakujem za jej reakciu, ale naozaj, to je tá dilema, o ktorej som hovoril. Ja rozumiem tomu, že niektorí lekárnici, ktorí majú lekárne blízko inej lekárne, ktorá chce poskytovať zľavu, môžu mať obavy, ale to je tá dilema, ktorú musíme všetci vyriešiť. Či keď niekto chce dať zľavu, mu to umožníme, aby pacient doplácal menej, alebo budeme protekcionisticky chrániť tých, ktorí zľavy nechcú poskytovať. Ďakujem pekne.
Paška, Pavol, predseda NR SR (2013-10-23):
Pán poslanec, ešte raz, od 13.00 hodiny je 26. schôdza.
J. Tkáčová, poslankyňa: (2009-02-05):
Boli sme svedkami rozpravy o zdravotnom stave našej mládeže a myslím si, že nemenej dôležité je, v akom zdravotnom stave sa nachádza aj príroda, v ktorej žijeme a s tým súvisí aj zdravotný stav lesov. Dovoľte mi, aby som odôvodnila v krátkosti predloženie tejto novely. Tým najzávažnejším dôvodom je materiál, ktorý vypracovalo ministerstvo pôdohospodárstva a ktoré mi bolo poskytnuté. Tento materiál sa zaoberá lesným hospodárením na Slovensku a súčasťou tohto materiálu je aj rozbor aktuálneho zdravotného stavu lesných porastov s prevládajúcim zastúpením smreka. V správe sa konštatuje, že po prvé jednak hrozí rozpad smrekových porastov, ktorý so sebou prináša sociálno-ekonomické a ekologické dôsledky a po druhé, že slovenské lesníctvo sa nachádza v zložitej finančnej situácii. Ministerstvo zároveň navrhuje okamžité a dlhodobé preventívne ochranné a obranné opatrenia na zabránenie zhoršovania zdravotného stavu lesných porastov. Ja chcem k tejto iniciatíve ministerstva prispieť touto novelou, pretože mám aj ďalší dôvod na to. Prednedávnom sa objavila v médiách správa, že lesné pozemky vo Vysokých Tatrách sú dlhodobo poddimenzované v zásobovaní draslom v súvislosti s ničivou víchricou a požiarmi, ktoré lesy vo Vysokých Tatrách postihli. Správa ministerstva pôdohospodárstva definuje tri základné zdroje financovania ozdravných opatrení, a to: 1. Program rozvoja vidieka – os 2. 2. Vlastné zdroje z predaja prebytočného majetku. 3. Prostriedky štátneho rozpočtu na roky 2009 a 2010 v kapitole ministerstva. Dámy a páni, cieľom predkladanej novely o lesoch je viazať prostriedky získané z predaja prebytočného majetku štátneho podniku Lesy na konkrétne preventívne ochranárske opatrenia, a to na monitorovanie zdravotného stavu lesov, vrátane pôdnych rozborov a po druhé na opatrenia na znižovanie kyslosti pôdy v lesných porastoch, najmä vápnením pôdy. Zhrniem, podčiarknem, ten hlavný dôvod na predloženie novely je to, aby prostriedky vytvorené činnosťou štátneho podniku Lesy Slovenskej republiky a získané odpredajom prebytočného majetku boli určené v prvom rade na posilnenie odolnosti lesných porastov, aby finančné prostriedky zostali a slúžili tam, kde boli vytvorené – v slovenských lesoch. Môžeme vychovávať zdravé deti, ak nebude zdravá príroda? Pýtam sa vás. Človek a príroda tvoria symbiotickú jednotu a zdravá príroda podporuje zdravie človeka. Preto si dovoľujem požiadať vás o podporu môjho návrhu. Ďakujem pekne.
Blanár, Juraj, podpredseda NR SR (2021-05-10):
Poprosím teraz, aby ste zapli mikrofón pani ministerke, ktorá bude reagovať na faktické poznámky. Nech sa páči, pani ministerka.
V. Veteška, podpredseda NR SR: (2006-02-01):
J. Hrdlička, poslanec: Ďakujem pekne, vážený pán podpredseda. Aj keď je to trošku možno zvláštne, teda že chcem reagovať na pána poslanca Ševca, keďže sme z jednej politickej strany, ale myslím si, že nebudem ďaleko od pravdy, keď poviem, že kto chcel pochopiť, tak pochopil. Ale chcem, sa možno budem trošku aj opakovať, ale vrátiť k tomu, čo hovoril pán poslanec Ševc, keď reagoval na pána poslanca Šimka, ktorý i vo svojom, vo svojom teda vystúpení „zrovnával“ komunizmus s fašizmom, keď hovoril o tom, ako radosť z víťazstva nad fašizmom sa zmenila v smútok z nejakej novej totality a podobne, chcem povedať, že naozaj tu dochádza k novému deformovaniu histórie. Ale nie je to len formou tohto zákona, ale je to aj formou celého prístupu dnešnej vládnej garnitúry k takým významným udalostiam, ktoré sme si pripomínali v nedávnej dobe, boli spomínané Tokajík, Ostrý Grúň, samotná Dukla, samotné Slovenské národné povstanie a nakoniec samotný proces oslobodzovania. Viete, je mi trošku divné a smutné, keď nielen deformujeme históriu, ale odškodňujeme tu, a prepáčte mi za výraz, kde-koho. A doposiaľ sme neboli schopní odškodniť tých, ktorí by si to naozaj boli zaslúžili, tých, ktorí bojovali práve proti fašizmu v časoch druhej svetovej vojny a neboli to len komunisti. Čiže myslím si, že je to všetko na zamyslenie, ale veľmi ma mrzí a bolí, že naozaj sami sa nevieme z histórie poučiť a práve naopak, deformujeme ju a klameme tým pádom budúce generácie. Ďakujem pekne.
Suja, Miroslav, poslanec NR SR (2022-03-24):
Ďakujem za odpoveď, pán minister. To hovorím z osobného problému zo včera. Potreboval som prihlásiť včera z trinástich detí sedem, podarilo sa mi prehliadku urobiť len pre dvoch a keď som volal do iných ambulancií alebo keď som poprosil, moja polovička volala do druhých ambulancií a vozila tie matky s mojím jedenapolmesačným synom, tak jedna lekárka povedala, že ona neni lekárka VÚC-ky, nech ideme za druhou, druhá povedala, že dneska nestíha, celý budúci týždeň má dovolenku, nech idem za treťou, tretia povedala, že stihne vybaviť dvoch, že budúci týždeň má tiež dovolenku, nech idem ďalej, štvrtá povedala, choďte do Zvolena, Zvolen je tridsať kilometrov. Ja si myslím, že toto nie je dobrý prístup. Malo by byť nejaké celkové usmernenie na VÚC-ky, aby ten hlavný lekár VÚC-ky, alebo čo to má to zdravotníctvo, aby dal usmernenie, že takto sa, by sa správať nemalo. Výsledok je taký, že ani tento týždeň, ani celý budúci týždeň sedem detí nepôjde ani do školy, ani do škôlky. Áno, môžeme byť radi, že pôjdu aj potom, ale si myslím, že dá sa to riešiť aj inak. Ďakujem.
Ďuriš Nicholsonová, Lucia, podpredsedníčka NR SR (2018-05-17):
Ďakujem pekne. Teraz v písomnej časti rozpravy nasleduje vystúpenie. Aha, ešte jednu máte. Takže nech sa páči.
Hrušovský, Pavol, podpredseda NR SR (2011-07-12):
Ďakujem, pán spoločný spravodajca. Otváram rozpravu o tomto bode programu. Konštatujem, že písomne som nedostal žiadne prihlášky do rozpravy, preto sa pýtam, či sa chce niekto z poslancov prihlásiť do rozpravy ústne. Pán poslanec Kollár. Končím možnosť ďalších prihlášok do rozpravy. Nech sa páči, pán poslanec Kollár.
Bugár, Béla, podpredseda NR SR (2016-06-14):
Ďalej v rozprave vystúpi pán poslanec Kotleba.
Glváč, Martin, podpredseda NR SR (2016-04-21):
Pán poslanec Žarnay.
Paška, Pavol, predseda NR SR (2014-10-21):
(Hlasovanie.) 138 prítomných, 112 za, 25 sa zdržalo, 1 nehlasoval. Sme v treťom čítaní . Otváram rozpravu. Pani poslankyňa Mezenská, do rozpravy? Nie. Vyhlasujem rozpravu za skončenú, nebol o ňu záujem. Budeme hlasovať.
Paška, Pavol, predseda NR SR (2013-10-22):
Ďakujem pekne, pán spravodajca, otváram rozpravu. Mám písomnú prihlášku za klub OĽaNO od pána poslanca Viskupiča. Pán poslanec, budete mať dlhšie vystúpenie? Navrhujem, aby sme vás neprerušovali. Prerušíme rokovanie. Vyhlasujem obedňajšiu prestávku a, pán poslanec, potom od 14.00 hodiny. (Prerušenie rokovania o 11.56 hodine.) (Pokračovanie rokovania o 14.00 hodine.)
Paška, Pavol, predseda NR SR (2013-03-26):
Ďakujem pekne. Dámy a páni, chcem vás požiadať o súhlas so zmenou programu 16. schôdze. Pôvodne vzhľadom na zahraničnú pracovnú cestu s premiérom navrhovateľ pán doktor Raši, ktorý predkladá dva návrhy, body 39 a 44, požiadal o preloženie rokovania o týchto bodoch na zajtra ráno od 9.00 hodiny. Vzhľadom na to, že sa pán navrhovateľ vrátil a je prítomný v Národnej rade, chcem vás požiadať, či môžeme teraz pristúpiť k rokovaniu o týchto bodoch programu. To znamená, navrhujem, aby sme teraz pokračovali rokovaním o bode 39, čo je návrh poslancov Otta Brixiho a Richarda Rašiho na vydanie zákona o ochrane, podpore a rozvoji verejného zdravia, a potom je to bod 44, je to návrh pána predsedu výboru pre zdravotníctvo Richarda Rašiho na vydanie novely zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti, je to DRG, sú to zoznamy chorôb. Takže chcem vás požiadať o súhlas s takouto zmenou. Je s ňou súhlas? (Nesúhlasná reakcia pléna.) Nie,... (Hlas z pléna.)
Vašečka, Richard, poslanec NR SR (2021-09-21):
Ďakujem, pán predseda. V rozprave vystúpil 1 poslanec, ktorý podal pozmeňujúci návrh. Ako spoločný spravodajca podávam návrh na skrátenie lehoty na hlasovanie o dnes podanom návrhu v rozprave, pretože ešte neuplynula lehota podľa rokovacieho poriadku Národnej rady. Prosím, pán predseda, dajte hlasovať o skrátení lehoty.
Hrnčiar, Andrej, podpredseda NR SR (2016-10-12):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nie je tomu tak. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Spravodajca, žiadam, aby ste oznámili termín hlasovania o tomto návrhu zákona.
Laššáková, Jana, doterajšia podpredsedníčka NR SR (2016-03-23):
Pán poslanec Ľubomír Galko.
M. Číž, podpredseda NR SR: (2007-05-09):
(Hlasovanie.) Prítomných 139 poslancov, za návrh 139 poslancov. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty výborom na jeho prerokovanie v druhom čítaní v rámci skráteného konania. Ďakujem, pán spravodajca. Teraz pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov a o zmene a doplnení niektorých zákonov, tak ako je to v tlači 251. Poprosím spravodajcu, ktorého určil navrhnutý gestorský výbor pre verejnú správu a regionálny rozvoj pána poslanca Pavla Gogu, aby hlasovanie uviedol. Najprv teda budeme hlasovať o návrhoch v zmysle § 73 ods. 3 zákona o rokovacom poriadku. Nech sa páči.
Dostál, Ondrej, poslanec NR SR (2020-04-29):
Vážený pán podpredseda Národnej rady, vážená pani ministerka, kolegyne, kolegovia, dovoľte mi, aby som z poverenia gestorského Výboru Národnej rady Slovenskej republiky pre ľudské práva a národnostné menšiny podal informáciu o prerokovaní návrhu vlády na odvolanie predsedníčky Úradu na ochranu osobných údajov z funkcie. Predseda Národnej rady svojím rozhodnutím č. 71 z 27. apríla 2020 pridelil návrh na prerokovanie výboru pre ľudské práva a národnostné menšiny v termíne ihneď. Výbor v súlade s týmto rozhodnutím rokoval 28. apríla 2020 a prijal uznesenie č. 13, v ktorom vyjadril súhlas s návrhom vlády a odporúča Národnej rade odvolať Mgr. Soňu Pőtheovú z funkcie predsedníčky Úradu na ochranu osobných údajov Slovenskej republiky. Pán predsedajúci, otvorte, prosím, rozpravu.
Suja, Miroslav, poslanec NR SR (2021-03-16):
Ďakujem za slovo, pán predsedajúci. Ja si myslím, že týmto návrhom zbytočne otvárame Pandorinu skrinku, prepukali zbytočne vášne. A ak si myslíme, že nikoho z cirkvi neurazíme, tak sme na omyle. Cirkví je viacej a vždy niekoho urazíme. Ale tým, že bude pôvodný, ako podľa pôvodného návrhu alebo pôvodný cintorín národný v Martine, neurazíme nikoho a si myslím, že by sme to mali takto zachovať. A, pán kolega, nikto nikomu nebráni byť pochovaný v Bratislave. Nikto nikomu.
L. Gyurovszky, minister výstavby a regionálneho rozvoja SR: (2004-10-26):
Zámerom zákona je najmä zabezpečiť, aby právna úprava postavenia architektov, stavebných inžinierov a jej samospráv zodpovedala zásadám novelizácie zákona upravujúcich komory schválených   vládou Slovenskej republiky v tejto súvislosti.  Zaviesť k tomu  mechanizmy, ktoré zabraňujú vytváraniu prekážok na podnikanie, pričom navrhovaná novelizácia nanovo rieši aj postavenie autorizovaných krajinných architektov s cieľom vytvorenia predpokladov, aby mohli vykonávať odborné činnosti o výstavbe, ktoré vyžadujú osobitné oprávnenie autorizáciou. Vláda Slovenskej republiky svojím uznesením, ktorým schválila návrh predkladaného zákona, zároveň zrušila úlohu ministra predložiť na rokovanie vlády návrh na zrušenie Slovenskej komory architektov a Slovenskej komory stavebných inžinierov a ich transformáciu na dobrovoľné združenie. Týmito zmenami, ktoré sú navrhnuté, existencia uvedených komôr bude zodpovedať podmienkam na zriadenie komôr, ktoré boli určené v kritériách nevyhnutnosti regulácie komôr podľa zásad činnosti profesijných komôr schválených vládou. Výkon verejnej moci v predmetnej oblasti komorami je efektívnejší a neexistujú riziká, pre ktoré by si právomoc mal ponechať výhradne štát, ale sú zreteľom na to, že by sa tým zvýšili výdavky štátu na štátnu správu. Vážené pani poslankyne, vážení páni poslanci, prosím vás o podporu tejto novely. Ďakujem.
Paška, Pavol, predseda NR SR (2013-10-18):
(Hlasovanie.) 139 prítomných, 88 za, 49 sa zdržalo, 2 nehlasovali. Tento návrh sme schválili.
Vašečka, Richard, poslanec NR SR (2023-02-03):
Ďakujem veľmi pekne pánu poslancovi Kuriakovi za vystúpenie. Milan, ty si do toho vniesol aj taký osobný rozmer, rozmer viery a môžem povedať, že pre mňa osobne je nedeľa ako pre veriaceho kresťana Deň Pánov, posvätný deň, ale to je moja osobná vec, necítim vôbec potrebu toto zavádzať zákonom. A toto ani nie je cieľ. Ja ako veriaci človek nepotrebujem tento zákon. Nepotrebuje ho cirkev ani žiadne náboženské spoločenstvo, potrebujú ho zamestnanci, je to novela Zákonníka práce, ja asi tretíkrát zopakujem vo faktickej poznámke, čo som už čítal, Slovensko podpísalo, vyslovilo súhlas, Národná rada s Európskou sociálnou chartou Rady Európy, a tam sa píše, že sa zaväzuje Slovensko k zabezpečeniu odpočinku v týždni, ak je to možné, zhodného s dňom uznaným tradíciou alebo obyčajmi, za deň odpočinku v príslušnej krajine alebo regióne. S poznámkou, vzhľadom na historické a kultúrne náboženské pozadie ide v prípade Slovenskej republiky jednoznačne o nedeľu. My neskrývame, že sme kresťania a nedeľa je pre nás Deň Pánov, ale to neznamená, že ako politici nechápeme, že to je nezmysel, aby sme ustanovovali zákonom niečo a domnievali sa, to by sme boli veľmi naivní až hlúpi, že tým nejak posilníme vieru. Viera je osobné rozhodnutie vnútri človeka, slobodné, a tak chceme, aby to aj bolo, aby to tak zostalo. My hovoríme o sociálnom aspekte, o tom prorodinnom, ktoré niektorí spomenuli aj predo mnou. Samozrejme, nemusíme si veriť, nemusíme to brať ako bernú mincu, ale ja to prežívam takto a je to aj odo mňa poznámka smerom k tomu vystúpeniu pána poslanca Kuriaka, ktorý to takto načrtol, a hovorím, v tom sa zhodnem, v tom osobnom postoji s ním, ale chcem zdôrazniť, že úmysel zákonodarcu je sociálny, prorodinný.
Jurinová, Erika, podpredsedníčka NR SR (2012-06-22):
Ďakujem pekne, pán predkladateľ. Prosím pani poslankyňu Grečkovú o podanie správy o výsledku prerokovania návrhu vo výboroch.
Figeľ, Ján, podpredseda NR SR (2013-12-13):
Ďakujem pekne. Nech sa páči tiež zaujať miesto pre spravodajcu. Otváram rozpravu, do ktorej som dostal písomne prihlásených piatich pánov a dámu poslankyňu: Martin Poliačik, Ľubomír Galko, Daniel Lipšic, Lucia Žitňanská a Alojz Hlina. Môžte tieto mená zverejniť na tabuli. Nech sa páči, prvým v poradí je Martin Poliačik.
Hrušovský, Pavol, podpredseda NR SR (2010-12-02):
Hlasujeme o návrhu, tak ako ho predniesol pán spoločný spravodajca, body 2 až 9 zo spoločnej správy. (Hlasovanie.) 147 prítomných, 79 za, 67 proti, 1 sa zdržal. Body 2 až 9 zo spoločnej správy sme schválili. Ďalší návrh.
Glváč, Martin, podpredseda NR SR (2017-02-09):
Ďakujem. Ďalšia otázka, pani poslankyňa Macháčková je prítomná, je určená ministrovi práce, sociálnych vecí a rodiny Slovenskej republiky pánovi Richterovi: „Pán minister, aké konkrétne kroky robíte na reálne zabezpečenie dostupnosti služieb včasnej intervencie pre rodiny s deťmi so zdravotným postihnutím na celom Slovensku?“ Nech sa páči.
Grendel, Gábor, podpredseda NR SR (2021-04-01):
Pán poslanec Mizík.
Abrhan, Pavol, poslanec NR SR (2013-03-26):
Ďakujem pekne. Chcel by som poďakovať pani poslankyni Mezenskej za pripomienky aj za diskusný príspevok. Samozrejme, pokiaľ tento návrh zákona prejde do druhého čítania, nebránim sa uvedenému. Vítam každú iniciatívu na vylepšenie tohto návrhu zákona. Predpokladom na to, aby bolo možné vyniesť aj určité sankcie, je jednoznačnosť zákona. Čiže mnohokrát sa mnohí schovávajú za to, že nie je jednoznačne stanovené, čo by malo byť zákonom schválené alebo čo by ním malo byť uložené alebo mali jednotlivé inštitúcie, ktoré na základe tohto zákona postupujú, dodržiavať. Preto sme sa ako navrhovatelia snažili v tomto jednoznačne stanoviť, čo musí reklama v daných návrhoch obsahovať, aby potom bolo možné vyvodiť jednoznačnú zodpovednosť. Ďakujem veľmi pekne a poprosím o podporu tohto návrhu do druhého čítania, aby sme to potom spoločnou diskusiou mohli prípadne ešte aj vylepšiť. Ďakujem.
Hlina, Alojz, poslanec NR SR (2014-06-10):
Dve minúty.
Hrnčiar, Andrej, podpredseda NR SR (2016-06-15):
Prosím, prezentujme sa a hlasujme. (Ruch v sále.) (Hlasovanie.) Prítomných 103, za 74, proti 22, zdržalo sa 7. Konštatujem, že Národná rada nevyslovila súhlas s uvedenou zmluvou. Ďalej prosím povereného člena výboru pre... (reakcia podpredsedu Bugára) Procedurálny návrh, pán podpredseda Bugár.
Zmajkovičová, Renáta, podpredsedníčka NR SR (2014-06-11):
Ďakujem. Dávam slovo spravodajkyni, ktorú určil navrhnutý gestorský výbor pre sociálne veci, poslankyni Monike Gibalovej. Nech sa páči, pani poslankyňa.
Blaha, Ľuboš, podpredseda NR SR (2023-12-18):
Pán poslanec Marek Lackovič.
Sulík, Richard, poslanec NR SR (2011-12-01):
Ďakujem. Nie som si istý, či tie návrhy sú všetky rozdané, 596 a druhé číslo bolo 598?
P. Miššík, poslanec: (2003-09-22):
Z. Martináková, podpredsedníčka NR SR: Ďakujem, pán spravodajca, otváram všeobecnú rozpravu. Písomne sa neprihlásil žiaden z poslancov, prosím, ak máte záujem, prihláste sa ústne. Uzatváram možnosť hlásiť sa ústne do rozpravy. Vyhlasujem všeobecnú rozpravu za skončenú a prerušujem rokovanie o tomto bode programu. Zároveň prerušujem rokovanie schôdze na zajtra na 9.00 hodinu, tak ako sme sa dohodli, budeme o 9.00 hodine začínať hlasovaním o zákonoch, ktoré sme dnes prerokovali, potom návrhom ústavnej zmluvy Európskej únie a potom budeme pokračovať v rokovaní o tých zákonoch, ktoré sme dnes neprerokovali a na ktorých sme sa dohodli, že budeme o nich rokovať zajtra. Ešte dávam slovo pánovi poslancovi Kaliňákovi.
Ďuriš Nicholsonová, Lucia, podpredsedníčka NR SR (2019-05-13):
S faktickou, pani poslankyňa Červeňáková.
R. Zmajkovičová, poslankyňa: (2004-05-13):
Dovoľte mi, kolegyne, kolegovia, v tomto kontexte podať dva pozmeňujúce návrhy: K č. I. V § 2 v doterajšom odseku 4 sa vypúšťajú slová „a okresu Malacky“. V § 2 sa za doterajší ods. 4 vkladá nový ods. 5, ktorý znie: „Sídlom Okresného súdu Malacky sú mesto Malacky; jeho obvod tvorí územný obvod okresu Malacky.“ Novooznačené odseky 4 až 42 sa prečíslujú na odseky 5 až 43. Odôvodnenie: Pre obyvateľov okresu Malacky by vládny návrh predstavoval výrazné zhoršenie dostupnosti k výkonu súdnej moci. Ide najmä o obce na severe okresu, ktoré sú od Bratislavy vzdialené cca 60 km. Navyše existujú poznatky, že Okresný súd Bratislava IV nie je priestorovo ani materiálne pripravený zvládnuť navrhovanú organizáciu. Okresný súd Malacky sa priemerným celkovým ročným nápadom takmer 1 100 vecí, počtom sudcov a zaťaženosťou priraďuje skôr k tzv. stredným súdom s perspektívou ďalšieho nárastu agendy. Výsledkami práce patrí súd pritom medzi najlepšie v Bratislavskom kraji. Ide teda o plne funkčný súd, na ktorý sa nevzťahuje argumentácia o nemožnosti špecializovať agendu, o slabej zaťaženosti a výkonnosti sudcov. Preto navrhujem ponechanie samostatného Okresného súdu v Malackách. Ďalší môj pozmeňujúci návrh je taktiež k čl. I k § 2. V doterajšom ods. 7 sa vypúšťajú slová „a okresu Piešťany“, v § 2 sa za doterajší ods. 7 vkladá nový ods. 8, ktorý znie: „Sídlom Okresného súdu Piešťany sú mesto Piešťany; jeho obvod tvorí územný obvod okresu Piešťany.“ Novooznačené odseky 7 až 42 sa prečíslujú na odseky 8 až 43. Odôvodňujem to tým, že pre obyvateľov okresu Piešťany by vládny návrh taktiež predstavoval výrazné zhoršenie dostupnosti k výkonu súdnej moci, a preto navrhujem ponechanie samostatného Okresného súdu Piešťany. Poprosím vás, kolegyne a kolegovia, o podporu týchto mojich pozmeňujúcich návrhov. Ďakujem vám za slovo.
Blanár, Juraj, podpredseda NR SR (2023-02-16):
Vidím na pánovi spravodajcovi rečnícky nepokoj a prípravu, že sa chce v rozprave prihovoriť a reagovať, takže udeľujem mu slovo. A po ňom dám možnosť prihlásiť sa ústne.
Danko, Andrej, predseda NR SR (2016-09-06):
Vážené pani poslankyne, vážení páni poslanci, pokračujeme v prerušenom rokovaní hlasovaním. Dávam hlasovať o návrhu na voľbu poslanca Erika Tomáša za člena výboru Národnej rady Slovenskej republiky pre sociálne veci, ako ho máte v tlači 231. Prosím, prezentujme sa a hlasujme. (Hlasovanie o návrhu na voľbu poslanca Národnej rady Slovenskej republiky za člena výboru Národnej rady Slovenskej republiky , tlač 231.) (Hlasovanie.) Ďakujem. Prítomných 139 poslancov, za 112, proti 2, zdržali sa 22, nehlasovali 3. Konštatujem, že Národná rada schválila navrhované uznesenie. Pán poslanec Beblavý podal návrh, aby Národná rada odvolala poslanca Jozefa Valockého z funkcie člena výboru pre zdravotníctvo. Prosím, prezentujme a hlasujme. (Hlasovanie.) Prítomných 143 poslancov, za 53, proti 80, zdržalo sa 8 poslancov, nehlasovali 2. Konštatujem, že Národná rada neschválila tento návrh. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 384/2011 Z. z. o osobitnom odvode vybraných finančných inštitúcií, tlač 186, bod 2 schváleného programu. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Radovanovi Balážovi, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 384/2011 Z. z. o osobitnom odvode vybraných finančných inštitúcií a o doplnení niektorých zákonov v znení neskorších predpisov , tlač 186.)
Hrnčiar, Andrej, podpredseda NR SR (2016-10-14):
Ďakujem. Ešte reakcia pána poslanca Mihála, nech sa páči.
Kollár, Boris, predseda NR SR (2023-07-21):
Vážené pani poslankyne, páni poslanci, prosím, zaujmite miesto v sále. Poprosím aj všetkých tých, ktorí sú na chodbe, aby sa dostavili do sály. Vážené pani poslankyne, vážení páni poslanci, otváram rokovanie 98. schôdze Národnej rady Slovenskej republiky, ktorá bola zvolaná podľa článku 83 ods. 2 ústavy a § 17 ods. 2 zákona o rokovacom poriadku na žiadosť skupiny 31 poslancov Národnej rady. (Bod programu: návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k situácii v rezorte Ministerstva vnútra Slovenskej republiky , tlač 1761.) Prosím, aby sme sa prezentovali a zistili, či sme schopní sa uznášať. Poprosím techniku, aby spustila prezentáciu. (Prezentácia.) Zisťujem, že sa prezentovalo 56 poslancov. Národná rada nie je schopná sa uznášať, pretože nie je prítomná nadpolovičná väčšina všetkých poslancov. Odkladám začiatok schôdze o 30 minút, kedy opäť zistím prítomnosť poslancov. To znamená, že 10.40 h budeme pokračovať. 10.49 h, takže 10.50 h, pardon,10.50 h. (Prerušenie rokovania o 10.20 hodine.) (Pokračovanie rokovania o 10.50 hodine.)
Grendel, Gábor, podpredseda NR SR (2023-06-21):
Pán poslanec Ladislav Kamenický.
Podmanický, Ján, poslanec NR SR (2020-03-20):
Sľubujem. (Potlesk.)
J. Počiatek, minister financií SR: (2008-01-31):
Dohoda medzi vládou Slovenskej republiky a vládou Ukrajiny o podpore a vzájomnej ochrane investícií bola podpísaná 22. júna 1994 v Bratislave. Platnosť nadobudla 13. apríla 1996 a v Zbierke zákonov Slovenskej republiky je uverejnená pod č. 28/1997 Z. z. Jednou z priorít prístupového procesu Slovenskej republiky do Európskej únie bolo splnenie záväzku týkajúce sa zosúladenia medzinárodných hospodárskych zmlúv všeobecnej povahy Slovenskej republiky, dohôd o podpore a vzájomnej ochrane investícií s právom Európskej únie. Z tohto dôvodu bolo potrebné modifikovať aj bilaterálnu investičnú dohodu s Ukrajinou. Následná komunikácia medzi krajinami prebiehala prostredníctvom diplomatickej pošty a výsledkom je kompromisný návrh novej bilaterálnej investičnej zmluvy – Zmluva medzi Slovenskou republikou a Ukrajinou o podpore a vzájomnej ochrane investícií. Zmluva medzi Slovenskou republikou a Ukrajinou o podpore a vzájomnej ochrane investícií bola schválená uznesením vlády č. 128 zo dňa 14. februára 2007 a bola podpísaná 26. februára 2007 v Kyjeve. Táto zmluva je v súlade s právnym poriadkom Slovenskej republiky a so všeobecne uznávanými zásadami medzinárodného práva. Jej schválením sa zabezpečí zosúladenie bilaterálnej investičnej dohody s Ukrajinou so záväzkami vyplývajúcimi z členstva Slovenskej republiky v Európskej únii. Uvedená zmluva je medzinárodnou hospodárskou zmluvou všeobecnej povahy, ktorá má vždy charakter prezidentskej zmluvy. Zmluva priamo zakladá práva a povinnosti fyzických alebo právnických osôb. Zmluva podlieha ratifikácii a bude vyhlásená spôsobom ustanoveným zákonom v Zbierke zákonov Slovenskej republiky. Týmto odporúčam, aby Národná rada Slovenskej republiky vyjadrila súhlas so Zmluvou medzi Slovenskou republikou a Ukrajinou o podpore a vzájomnej ochrane investícií. Ďakujem.
Kočiš, Eduard, poslanec NR SR (2021-11-30):
Ďakujem pekne za slovo, pán predsedajúci. Pani riaditeľka, súhlasím, že regulácia zisku sociálnych, teda zdravotných poisťovní by mala byť určite nejakým spôsobom korigovaná, pretože zdravotná poisťovňa, každá jedna, či je štátna alebo či pôsobia ako tieto dve súkromné, Dôvera a Union, nemali by mať len základný nejaký cieľ vyťahovať peniaze alebo finančné prostriedky zo zdravotného poistenia, ale jednoducho tieto finančné prostriedky by mali investovať do tohto zdravotného poistenia, aby sa každým dňom, každým rokom zvyšovala úroveň kvality a dostupnosti, a to, že iba, ako ste správne povedala, šesť úradníkov dohliada nad týmto obrovským oligopolom, ktorý obhospodaruje také množstvo miliárd eur, tak to je naozaj totálna finančná poddimenzovanosť a personálna poddimenzovanosť, pretože týchto šesť úradníkov, to asi musia byť nejakí supermani, ak to všetko zvládajú. Čiže klobúk dole, ak vedia tieto finančné prostriedky kontrolovať. A druhá časť mojej takej otázky by bola zameraná, či a akým spôsobom chce Úrad pre dohľad nad zdravotnou starostlivosťou postupovať v jednom jednoduchom prípade. Ak človek neočkovaný, neprekonaný alebo bez testu na COVID-19 chce ísť darovať krv, ktorej nikdy nie je dosť, tak len to, že chcem ísť darovať krv, vo väčšine nemocníc, kde sú tieto transfúzne stanice, stačí na to, aby odo mňa nikto nič nechcel. Ale ak chcem ísť na vyšetrenie, tak niekedy, a vo veľkej časti nemocníc potrebujem už pri vstupe sa preukázať, potrebujem sa preukázať na nejakej chodbe a potrebujem sa ešte preukazovať priamo pred vstupom do ambulancie. Či toto nie je nejakým spôsobom diskriminačné.
Figeľ, Ján, podpredseda NR SR (2014-07-01):
Pani spravodajkyňa, záverečné slovo, nie? Ďakujem pekne. Prerušujem rokovanie o tomto bode programu. Pán kolega Lipšic, nechal som si vysvetliť od pani Jurinovej, ktorá viedla v piatok záverečnú časť schôdze, od pána Knappa. Tie body pokračujú tak, ako boli v programe zostavené, neodznelo žiadne posunutie tých bodov na koniec programu, takže v tomto duchu a v tomto poradí idú body ďalej v programe. Nech sa páči.
Ďuriš Nicholsonová, Lucia, podpredsedníčka NR SR (2017-09-12):
Vážené panie poslankyne, vážení páni poslanci, pokračujeme v popoludňajšom rokovaní šiesteho dňa 19. schôdze Národnej rady Slovenskej republiky v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách (tlač 663). Pán minister ako predkladateľ sedí už na svojom mieste. A písomne prihláseným do rozpravy bol pán poslanec Antal, ktorému týmto dávam slovo. Nech sa páči. [Pokračovanie rokovania o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 663.]
Bugár, Béla, podpredseda NR SR (2018-09-20):
Ďakujem pekne. Otváram rozpravu a pýtam sa, kto sa hlási ústne do rozpravy. Nikto. Vyhlasujem možnosť sa prihlásiť ústne do rozpravy za skončenú. Pán navrhovateľ, nech sa páči, máte slovo.
Leščáková, Viera, poslankyňa NR SR (2020-06-10):
Ďakujem pekne za slovo. Pán podpredseda, ďakujem ti za tvoje vystúpenie. Ja učila som niekoľko rokov dejepis na strednej škole a to, čo si povedal, že múzeum zločinov všetkých totalitných režimov je extrémne dôležité, povedala by som možno aj múzeá, nie múzeum, ale buďme pri zemi. Je to veľmi dôležité. Študenti alebo deti sú zmietané rôznymi sociálnymi sieťami, netušia, nevedia vyhodnotiť pravdu. Ak im tak, ako si povedal, interaktívnym spôsobom ukážeme len, len realitu a fakty, ktoré sa diali, tak tým môžme naozaj, naozaj veľmi veľa mladých ľudí zachrániť od úplne že, že scestných vyhodnotení situácií. Ďakujem ti veľmi pekne.
Čaplovič, Dušan, poslanec NR SR (2015-01-27):
Ďakujem veľmi pekne. Ja chcem tiež ubezpečiť, ako hovoril môj predrečník, predpredrečník, teda pán poslanec Petrák, že nie je jednotný názor na to ani v samotnom poslaneckom klube. A musím zopakovať, že v pôvodnom návrhu, ktorý bol konzultovaný aj so zástupcami profesijných zväzov vrátane zástupcov obchodných akadémií, tam boli obchodné akadémie, pedagogické akadémie, hotelové akadémie ako súčasť pevnej štruktúry nášho školstva, ktorá sa uplatnila v minulosti, a možnože to sa tam dostalo zo stany zamestnávateľov a je to treba odkonzultovať a urobiť v podstate zmenu. Naviac sme pripravovali ešte ďalšiu akadémiu a to je športová akadémia. Išlo o osem športových gymnázií, v každom regióne jedno, ktoré by dostalo tento štatút, a bola to požiadavka aj telovýchovných organizácií, ale, samozrejme, aj bývalých centier olympijskej prípravy, aby sme urobili takúto športovú akadémiu, a myslím si, že nájdeme zhodu na tom, aby aj tieto akadémie mali svoje miesto na svete a aby naďalej svietili, pretože naozaj mnohé sú kvalitné a dosahujú vynikajúce výsledky.
Danko, Andrej, podpredseda NR SR (2024-02-06):
Pani poslankyňa Jurík.
Halúz, Milan, Viliam, poslanec NR SR (2015-03-17):
Ďakujem pekne, pán predseda. V rozprave nevystúpil žiadny poslanec. Vážený pán predseda, dajte, prosím, hlasovať o návrhu uznesenia tak, ako bolo predložené v prílohe spoločnej správy.
Pčolinský, Peter, podpredseda NR SR (2023-02-16):
Na vaše vystúpenie sú dve faktické poznámky. Pán poslanec Taraba, nech sa páči.
B. Bugár, podpredseda NR SR: (2006-02-01):
(Hlasovanie.) Prítomných 133, za 111, zdržalo sa 22 poslancov. Konštatujem, že sme v treťom čítaní. Otváram rozpravu v rámci tohoto čítania. Pýtam sa, či sa hlási niekto do rozpravy? Konštatujem že nikto. Vyhlasujem rozpravu za skončenú. Nech sa páči, záverečné hlasovanie. P. Keszegh, poslanec: Navrhujem, aby sme uvedený návrh zákona schválili s pozmeňujúcim a doplňujúcimi návrhmi.
Šeliga, Juraj, podpredseda NR SR (2020-12-04):
Ďakujem veľmi pekne, pani ministerka. Teraz so záverečným slovom vystúpi pán poslanec Ondrej Dostál. Nech sa páči.